**НАЦИОНАЛНА СТРАТЕГИЈА ДЕИНСТИТУЦИОНАЛИЗАЦИЈЕ И РАЗВОЈА УСЛУГА СОЦИЈАЛНЕ ЗАШТИТЕ У ЗАЈЕДНИЦИ ЗА**

**ПЕРИОД 2021-2026.ГОДИНЕ**

**ОБРАЗЛОЖЕЊЕ**

* 1. **ПРАВНИ ОСНОВ**

Правни основ за доношење Стратегије деинституционализације и развоја услуга социјалне заштите у заједници за период 2021-2026.године налази се у одредби члана 38. став 1. Закона о планском систему Републике Србије (”Службени гласник РС”, број 30/2018), којим је прописано да документ јавних политика на републичком нивоу усваја Влада, осим ако је другачије прописано посебним законом.

**II. РАЗЛОЗИ ЗА ДОНОШЕЊЕ СТРАТЕГИЈЕ**

У складу са Акционим планом за Поглавље 19 - социјална политика и запошљавање, који је Влада Републике Србије усвојила маја 2020.год., као стратешки документ чије је доношење планирано пре приступања Републике Србије Европској унији Стратегија деинституционализације и развоја услуга у заједници за период од 2019. до 2025. године и Акционог плана за спровођење Стратегије. Министарство за рад, запошљавање, борачка и социјална питања је надлежно за доношење овог стратешког документа.

Министарство за рад, запошљавање, борачка и социјална питања континуирано ради на имплементацији Стратегије развоја социјалне заштите („Сл. гласник РС“ бр. 108/2005), чији је један од основих циљева деинституционализација, трансформација установа за смештај као и развој мреже услуга социјалне заштите у заједници.

Министарство за рад, запошљавање, борачка и социјална питања се бави питањима деинституционализације и трансформације установа, као и развојем услуга у заједници почев од 2005.године, доношењем Стратегије развоја социјалне заштите („Сл.гласникРС“ бр.108/2005 ).

Стратегију развоја социјалне заштите Влада Републике Србије је усвојила 2005. године. Њом је био дефинисан основни циљ реформе система социјалне заштите а то је развијање интегралне социјалне заштите у којој социјални актери на најефикаснији начин користе постојеће и развијају нове ресурсе путем доступних, квалитетних и разноврсних услуга, ради очувања и побољшања квалитета живота рањивих и маргинализованих појединаца и група, оспособљавања за продуктиван живот у заједници и предупређења зависности од социјалних служби. Стратегија се односила на период од 2005. до 2009. године. У току је израда нове стратегије (урађена је иницијална верзија).

Установа у којој се остварују права, примењују мере, обезбеђује пружање услуга и обављају други послови у области социјалне заштите је центар за социјални рад. У вршењу јавних овлашћења центар обавља активности које су углавном утврђене Законом о социјалној заштити, Породичним законом као и другим законима и прописима.

У протеклом периоду предузете су бројне активности на развоју услуга у заједници као што су : дневни боравци, становање уз подршку, помоћ у кући, лични пратиоци детета, персонална асистенција, док је смештај у установе, мера која се примењује тек уколкио се подршка не може обезбедити у неком облику који је мање рестритктиван.

Деинституционализација се у претходном периоду спроводила из великих установа за децу и младе, првенствено у хранитељске породице, развијен је концепт малих домских заједница за децу са најсложенијим сметњама за коју није могуће створити услове за повратак у сопствену породицу. Број деце на хранитељском смештају је знатно већи у односу на број деце у установама за смештај, али је и даље мањи број деце са сметњама у развоју која се налазе у хранитељским породицама. Због тога је неопходно посебан акценат ставити на развој специјализованог хранитељства. Тренутно у Републици Србији има основаних укупно шест центара за породични смештај и усвојење, а у плану је оснивање још једне такве установе у АП Војводини. Такође, интензивирани су напори на развоју услуге повременог хранитељства, које се примењује за децу са развојним или здравственим тешкоћама, која живе у биолошкој или хранитељској породици и која се смештају у другу хранитељску породицу на краћи период у циљу предаха и очувања капацитета хранитељске, односно биолошке породице за даљу бригу о детету и превенирања кризних ситуација које могу да угрозе функционалност породице. У току је и имплементирање услуге породичног сарадника, чији је циљ пружање подршке породици која се носи са различитим и интензивним тешкоћама ради превенирања измештања деце из породице.

И поред свих напора које држава чини у овој области присутан је тренд пораста броја деце корисника система социјалне заштите са различитим проблемима, пораст је присутан у поступцима породичноправне заштите, у случајевима насиља, број деце која су материјално угрожена. Такође, неповољније стање је присутно и у категорији одраслих и старих лица, у односу на које је забележен пораст броја корисника у установама за старије, изражен притисак на услугу смештаја особа са менталним, сензорним, психичким и интелектуалним потешкоћама. До сада нису донети стандарди за пружањем социоздравствених услуга, за чиме постоји велика потреба.

И поред тога што наша земља може да се похвали значајним резултатима у погледу деинституционализације деце и младих, потребно је наставити даље тренд смањивања броја деце на смештају у институцијама социјалне заштите и јачати услуге превенирања смештаја кроз интензивну подршку биолошкој породици.

Потребно је радити на даљем развоју хранитељског смештаја, али и развијати стандарде и израдити неопходне подзаконске акте који би уредили породични смештај одраслих и старијих, као и лица са интелектуалним и менталним тешкоћама у комуникацији. Велики изазов ће представљати и ширење мреже услуга у свим јединицама локалних самоуправа како би оне биле доступне у свим деловима земље. Све је израженија потреба за јачањем капацитета центара за социјални рад који су последњих година због забране запошљавања у јавном сектору знатно ослабљени. Поред повећања броја запослених стручних радника, потребно је радити на јачању професионалних компетенција стручних радника у превазилажењу медицинског приступа корисницима и развоју социјално, развој супервизије и подршке запосленим, али и јачање међусекторске сарадње у заштити лица са интелектуалним и менталним тешкоћама у комуникацији.

Процес деинституционализације у области заштите одраслих и старијих лица са интелектуалним, менталним, сензорним и телесним тешкоћама одвија се веома споро. Велики број установа још увек није у могућности да испуни структуралне и функционалне стандарде. Ово се прасходно односи на стандард о капацитету установа односно максимално 100 корисника у установи и испуњење стандарда у погледу броја корисника који су смештени у једну собу – до 4 корисника по соби. У највећем броју установа, капацитети су константно попуњени. Изузетак је последња година, када је тај капацитет нешто мање попуњен због епидемије Ковид-19, због забране пријема услед епидемиолошке ситуације, што није репрезантативно стање. Услед недостатка услуга у заједници, недовољног капацитета породица и подршке других система, листе чекања за смештај у установама за лица са интелектуалним и менталним тешкоћама у комуникацији је константно висок и у последњих неколико година је између 350 и 500 кориника.

Подаци указују да је изузетно велика потреба за интензивном подршком одраслим особама са инвалидитетом у природном окружењу, сарадњу са другим системима и пружањем услуга у заједници, првенствено развој услуге становања уз подршку, које би требало да омогући останак ових корисника у својој природној средини и олакшати бригу породице за ову рањиву групу.

Услуге становања уз подршку су изузетно ретке и без станог извора финансирања, што представља додатни проблем када је реч о заштити лица са интелектуалним и менталним тешкоћама у комуникацији. Ове услуге су углавном пројектно финансиране, а након окончања пројектних активности, није обезбеђено даље финансирање, што је утицало да се један број корисника након неколико година живота ван институције поново врати у установу.

У погледу контролних механизама, најзначајнију улогу има Министарство за рад, запошљавање, борачка и социјална питања, вршењем инспекцијски надзор, док Републички и Покрајински завод за социјалну заштиту, врше супервизијску подршку стручним радницима у циљу усвајања савремених концепата у раду и развијања примера добре праксе у решавању конкретних проблема. Иако је Законом о социјалној заштити дефинисан стручни надзор, он се у пракси не спроводи, што представља значајан недостатак и ризик по квалитет стручног рада. У наредном периоду потребно је развити ефикасан модел надзора над стручним радом којим ће бити обухваћене све установе и пружаоци услуга у заједници.

Стратегијом деинституционализације и развоја услуга социјалне заштите у заједници унапређује се стратешки оквир у овој области, стварају се услови за трансформацију установа за смештај, јачају се капацитети институција и организација које пружају услуге у заједници за особе са интелектуалним и менталним тешкоћама у комуникацији. Такође, побољшава се координација кључних актера и подиже ниво свести грађана и доносилаца одлука о интеграцији особа са менталним и интелектуалним тешкоћама у заједници.

**III. ОБЈАШЊЕЊЕ ПОЈЕДИНАЧНИХ РЕШЕЊА**

Стратегија деинституционализације и развоја услуга социјалне заштите у заједници за период од 2021-2026. је секторска стратегија и сарджи следеће делове.

**Увод** у коме су је укратко представљен контекст релевантан за доношење Стратегије и општи принипи на којима се она заснива.

**Полазне основе** чине и национални правни оквир који укључује и међународна документа ратификована од стране Републике Србије. Правни оквир садржи усаглашен систем мера, услова и инструмената јавне политике које Република Србија треба да спроведе како би се спречила институционализација, односно смањио број грађана који користе услуге домског смештаја, као о основ за развој услуга у заједници. Принципи истакнути у овим документима су унапређивање, заштита и осигуравање пуног и једнаког уживање свих људских права и основних слобода особа са инвалидитетом, укључујући и право на живот у заједници. Неки системски документи дају изричит основ за усвајање Стратегије деинституционализације. Нормативни оквир уређује и повећање подршке (природној) породици у ризику, те унапређење система дуготрајне неге. За развој услуга у заједници и спречавање деинституционализације релевантни су циљеви истакнути у националној регулативи којима се предвиђа унапређење квалитета услуга, јачање контролних и регулаторних механизама, мониторинга и евалуације, као и повезивање установа социјалне заштите са институцијама које обезбеђују услуге из области здравствене заштите, образовања и запошљавања, полицијом, правосудним органима, организацијама цивилног друштва које чиме ће се омогућити да грађани већину својих потреба задовољавају у локалној заједници.

**Визија и циљеви:** Визија која се остварује овом Стратегијом је Република Србија у којој ће све особе живети у локалној заједници и задовољавати потребе у природном окружењу и у којима ће се поштовати њихова права и спречавати сваки облик институционализације.

**Општи стратешки циљ:** Обезбеђена деинституционализација особа које се налазе на смештају у установама социјалне заштите, ефикасна превенција нових смештаја у установе кроз развој заштита различитих облика подршке у природном окружењу. Остваривањем планираних циљева, унапредиће се положај корисника система социјалне заштите, првенствено лица са интелектуалним и менталним тешкоћама у комуникацији.

**Посебан циљ 1. :** Успостављање нормативних и финансијских претпоставки за спровођење и одрживост процеса деинституционализације.

**Посебан циљ 2**.: Територијално усклађен и одржив развој услуга у заједници.

**Посебан циљ 3.** : Трансформација установа социјалне заштите за смештај у пружаоце услуга у заједници.

**Посебан циљ 4.** : Оснаживање корисника за процесе деинституционализације и укључивање у заједницу.

**Посебан циљ 5.** : Оснаживање професионалаца за спровођење и заговарање процеса деинституционализације.

**Мере за остваривање посебних циљева**: Ради достизања општег и посебних циљева Стратегије, реализоваће се следеће мере:

**Посебан циљ 1:**

Мере за остваривање посебног циља 1:

Мера 1.1: *Доношење нове Стратегије социјалне заштите*

Мера1.2: *Дефинисање и спровођење поступка вршења надзора над стручним радом пружалаца услуга социјалне заштите*

Мера 1.3:  *Дефинисање ближих услова и критеријума за оснивање и функционисање радних центара*

Мера 1.4:  *Дефинисање ближих услова и критеријума за оснивање и функционисање радних центара*

Мера 1.5. *Израда и усвајање Закона о социјалном предузетништву*

Мера 1.6. *Успостављање механизама мониторинга трошења наменских трансфера за развој услуга у заједници и трансформацију установа*

Мера 1.7*. Израда студије оправданости увођења осигурања за дуготрајну негу*

Мера 1.8. *Обезбеђивање стабилног финансирања услуга становања уз подршку за особе са инвалидитетом у складу са Законом о социјалној заштити~~.~~*

**Посебан циљ 2:**

Мере за остваривање посебног циља 2:

Мера 2.1: *Успостављање планског и одрживог приступа у развоју услуга у заједници*

Мера 2.2. *Повећање доступности услуга у заједници*

Мера 2.3. *Развој специјализованог хранитељства за децу и породичног смештаја за одрасле*

Мера 2.4. *Развијање становања уз подршку за различите корисничке групе у складу са процењеним потребама корисника*

**Посебан циљ 3:**

Мере за остваривање посебног циља 3:

Мера 3.1: *Успостављање система управљања процесом трансформације*

Мера 3.2. *Израда планова трансформације*

Мера 3.3. *Формирање центара за децу, младе и породицу*

**Посебан циљ 4:**

Мере за остваривање посебног циља 4:

Мера 4.1. *Индивидуализовано планирање у складу са функционалном ефикасношћу корисника и ресурсима на различитим нивоима*

Мера 4.2*. Покретање поступака поновне процене пословне способности у складу са функционалним способностима корисника*

Мера 4.3. *Покретање поступка процене пословне способности и према месту боравишта*

**Посебан циљ 5:**

Мере за остваривање посебног циља 5:

Мера 5.1. *Процена потреба стручних радника и других актера за обуком, израда плана и спровођење обукама*

Мера 5.2. *Спровођење истраживања о ставовима стручњака и јавног мњења о правима особа са интелектуалним, менталним тешкоћама и физичким инвалидитетом на живот у заједници*

Мера 5.3. *Израђена и имплементирана комуникациона стратегија која за циљ има подизање свести стручне и опште јавности о значају спровођења процеса деинституционализације*

**Механизам за праћење и евалуацију спровођења стратегије**

**Механизами организације процеса деинституционализације и трансформације установа за смештај, превенције нових институционализација и развој услуга социјалне заштите у заједници:**

*Независни механизми заштите људских права* чија надлежност је ограничена. Заштитник грађана штити људска права од повреда нанетих од стране органа државне управе и Повереник за заштиту равноправности пружа заштиту од дискриминације.

*Механизми регулисани* Законом о становању у смислу доделе станова за социјално становање и регулисање статуса стамбених јединиса намењених за услугу становања уз подршку. Механизми регулисани Законом о социјалном предузетништву којима је регилисан рад социјалних предузећа за запољавање особа са инвалидитетом. Као и механизми регулисани Законом о социјалној заптити – инспекцијски надзор од стране ресорног Министарства и Секретаријата за социјалну политику, демографију и равноправност полова, Секретаријат за социјалну заштиту Града Београда.

**Праћење и евалуација спровођења стратегије**

Координирање, праћење и евалуацију планираних мера и активности у процесима деинституционализације и развоја услуга социјалне заштите у заједници треба поверити Министарству за рад, запољавање, борачка и социјална питања односно формираном телу на нивоу надлежног министарства са мандатом управљања процесом деинституционализације.

Ово тело делује у оквиру ресорног Министарства као радно тело, што омогућује координацију међу различитим актерима и институцијама надлежним за спровођење мера и активности предвиђених Стратегијом. Мандат овог тела је управљање процесом деинстотуционализације, односно доношење Кровног плана трансформације усталнова и развоја услуга у заједници. Састав овог тела биће прописан одлуком о његовом образовању од стране министра за рад, запошљавање, борачка и социјална питања.. На овај начин обезбедиће се хоризонална и вертикална координација, што би допринело већој ефикасности у процесима деинституционализације односно трансформација установа и развој услуга социјалне заштите у заједнице.

Да би тим за управљање процесом деинституционализације био ефикасан, поред представника министарстава, могуће је у тим укључити и друге актере као што су Министарство здравља, Министарство државне управе и локалне самоуправе, Министарство правде, и др.

Као облике деловања тела за управљање процесом деинституционализације предвидети могућност формирања посебних група (одбор, секција, оперативна/експертска радна група) које образује тело за управљање процесом деинституционализације за поједине области за које је потребно добро познавање области за коју се група формира, које би својим стручним и експертским знањем помагале овом телу у раду.

Динамика остваривања мера дефинасаће се кроз акционе планове. Први акциони план за спровођење Стратегије донеће се за период 2021-2022. године, а други акциони план за сваку наредну годину. У складу са чланом 43. Закона о планском систему Министарство за рад, запошљавање, борачка и социјална питања припремиће извештај о резултатима спровођења акционог плана најкасније у року од 120 дана по истеку сваке календарске године од дана усвајања. Такође, Министарство припремиће финални извештај, односно евалуацију Стратегије, најкасније шест месеци након истека примене Стратегије. На захтев Владе Републике Србије, Министарство ће припремити и ванредне извештаје.

**IV ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ СТРАТЕГИЈЕ И АНАЛИЗА ФИНАНСИЈСКИХ ЕФЕКАТА**

Средства за спровођење Стратегије деинституционализације и развоја услуга социјалне заптите у заједници обезбеђиваће се из различитих извора и то: из националног буџета, из средстава наменских средстава за развој услуга социјалне заштите, из средстава намењених унапређењу положаја особа са инвалидитетом, као и из средстава опредељених у буџету Аутономне покрајине Војводине и буџета јединица локалне самоуправе, из средстава донатора, односно путем програма и пројеката који ће се усвијити и реализовати на основу ове стратегије и њеног акционог плана.

Сва средства предвиђена за реализацију активности у пратећем акционом плану за 2021. и 2022. годину, као и оном који ће бити припремљен за акциони план за сваку наредну годину, су планирана у окивру буџета надлежног министартсва, буџетских корисника а у националном буџету, као и у буџетима АПВ и локалних самоуправа.

За одређени број мера за које су трошкови процењени, али средства нису јасно опредељена, након усвајања Стратегије и припадајућег Акционог плана ће се приступити даљем планирању извора финансирања ових мера. У спровођењу овог документа држава ће се у потпуности ослонити на сопствена средства, у циљу прихватања финансијске одговорности и власништва над овим документом јавне политике.

Имплементација мера предвиђених Стратегијом и првим двогодишњим акционим планом неће имати утицаја на међународне финансијске обавезе државе, зато што никакво задуживање није планирано.

Први Акциони план за спровођење Стратегије за период од 2021. до 2022. године донеће се у року од 90 дана од дана усвајања Стратегије.